Erast Parmasto

Erast Parmasto (aastani 1935 Erast Parro; 23. oktoober 1928 Nõmme – 24. aprill 2012) oli eesti mükoloog. 

Ta oli Eesti Teaduste Akadeemia liige ja sai 1980. aastal professorikutse.

Elulugu 
Ta lõpetas 1952. aastal Tartu Riikliku Ülikooli bioloogia erialal. 1956 kaitses bioloogiakandidaadi kraadi NSV Liidu Teaduste Akadeemia botaanikainstituudi juures, 1969 sai bioloogiadoktori kraadi Eesti NSV Teaduste Akadeemia juures.

1950. aastast töötas EPMÜ Zooloogia ja Botaanika Instituudis, aastail 1981–1991 samas mükoloogialabori juhataja, 1985–1990 direktor, aastast 1991 mükoloogiaosakonna vanemteadur.

Parmasto eestvõttel taasasutati ajakiri Eesti Loodus, ühtlasi oli ta 1958–1960 ka esimene toimetaja.

Aastatel 1973–1981 oli ta Eesti NSV Teaduste Akadeemia keemia-, geoloogia- ja botaanikateaduste osakonna akadeemik-sekretär, 1986–1990 Teaduste Akadeemia zooloogia- ja botaanikainstituudi direktor.

Aastatel 1987–1995 oli ta Tartu Ülikooli botaanika ja ökoloogia õppetooli professor. 

Ta oli Eesti Maaülikooli põllumajandus- ja keskkonnainstituudi erakorraline vanemteadur ning Tartu Ülikooli loodusmuuseumi teadur.

Teadustöö
Ta on uurinud seente liigiteket, fülogeneesi, ökoloogiat ja süstemaatikat.

Teosed
Temalt on ilmunud üle 100 populaarteadusliku ja ligi 200 publitsistlikku artiklit.
Tartu Ülikooli botaanika ja ökoloogia instituut, Eesti Teaduste Akadeemia, Zooloogia ja Botaanika Instituut, "Biosüstemaatika teooria ja meetodid. Lühiõpik", Tartu 1996, ISBN 9985-60-240-4

Mälestused
"Ühe seenevana elupäevad". Ilmamaa. Tartu 2010, 360 lk

Liikmesus
1973–1976 Eesti Loodusuurijate Seltsi president, 1988. aastast auliige
1993–1999 Rahvusvahelise Taimesüstemaatika Assotsiatsiooni Seente Komitee esimees
1995–2001 Eesti presidendi akadeemiline nõukogu

Tegevus NLKP-s
Ta astus 1955. aastal NLKP-sse.

Tunnustus
1976 – Karl Ernst von Baeri medal
1982 – Eesti NSV riiklik preemia
1985 – Eesti NSV teeneline teadlane
1988 – Eesti Loodusuurijate Seltsi auliige
1993 – Ameerika Mükoloogia Seltsi auliige
1994 – Eesti Vabariigi teaduspreemia
1995 – Poola Botaanika Seltsi auliige
1998 – Valgetähe III klassi teenetemärk
2002 – Eesti Vabariigi teaduspreemia
2003 – Tartu linna aukodanik ja Tartu Suurtähe kavaler
2008 – Eerik Kumari looduskaitsepreemia
 Erast Parmasto valiti 20. sajandi Eesti saja suurkuju hulka.

Isiklikku
Erast Parmastol on esimesest abielust tütred Anne Parmasto ja Tiina Parmasto ning poeg Madis Parmasto.

Erast Parmastu teine abikaasa oli mükoloog Ilmi Parmasto (sündinud Maasik). Neil on tütar Mirjam Parmasto ja poeg Indrek Parmasto.

Viited

Välislingid

 Erast Parmasto, Hõlmikpuusündroomi sündroom, Üks kurblik lugu küünilisest demagoogiast, Sirp, 1. märts 1999
 Erast Parmasto saates "Kukul külas" 24. märtsil 2002, 1. osa, 2. osa
Ulvar Käärt, Lugu sellest, kuidas Erast Parmastost sai Eesti esimene ja ainuke seenevana, Eesti Päevaleht, 26. veebruar 2010
 Priit Simson, Erast Parmasto: kui kõiki seeni avastama hakatakse, on arstidel palju tööd, Eesti Päevaleht, 11. september 2010
 Suri seeneteadlane Erast Parmasto, ERR, 25. aprill 2012
 Suri seenevana Erast Parmasto

Eesti mükoloogid
Eesti botaanikud
Eesti NSV Teaduste Akadeemia liikmed
Eesti Teaduste Akadeemia liikmed
Eesti Looduseuurijate Seltsi presidendid
Tartu Ülikooli matemaatika-loodusteaduskonna vilistlased
Tallinna Nõmme Gümnaasiumi vilistlased
Eesti NSV teenelised teadlased
Valgetähe III klassi teenetemärgi kavalerid
Eesti Looduseuurijate Seltsi auliikmed
Tartu aukodanikud
Eestistatud nimega inimesed
Sündinud 1928
Surnud 2012